Diari Oficial de la Generalitat Valenciana


Sumari del DOGV 6145, del 16-11-2009 (2009/13497)

ORDE de 11 de novembre de 2009, de la Conselleria de Solidaritat i Ciutadania, per la qual es convoquen, per a l'any 2010, subvencions destinades al foment de projectes i activitats de sensibilització social i/o educació per al desenrotllament que realitzen organitzacions no governamentals per al desenrotllament (ONGD), en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6145

Data del DOGV
:   16-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13477


Data del document
:   11-11-2009

Organisme emissor
:   Conselleria de Solidaritat i Ciutadania

Tipus de document
:   Ordre

Anàlisi jurídica

 Descriptors 

:   * ajuda pública
    * ajuda al desenvolupament
    * suport econòmic

ORDE de 11 de novembre de 2009, de la Conselleria de Solidaritat i Ciutadania, per la qual es convoquen, per a l'any 2010, subvencions destinades al foment de projectes i activitats de sensibilització social i/o educació per al desenrotllament que realitzen organitzacions no governamentals per al desenrotllament (ONGD), en l'àmbit de la Comunitat Valenciana. [2009/13224]
D'acord amb el que establix la Llei 6/2007, de 9 de febrer, de la Generalitat, de Cooperació al Desenrotllament de la Comunitat Valenciana, i d'acord amb el que disposa el Decret 201/1997, d'1 de juliol, del Consell de la Generalitat, sobre regulació de les bases per a la cooperació internacional al desenrotllament i del règim específic de transferències de fons destinats a la cooperació amb països en via de desenrotllament.
Segons el que ha assenyalat l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 juny de 1991, per raó del qual, els consellers corresponents establiran les oportunes bases reguladores de concessió de subvencions.
De conformitat amb el que preveu l'article 28, e) de la Llei 5/1983, de 30 de desembre, del Consell i el Decret 19/2009, de 3 de novembre, del Consell, pel qual es determinen les conselleries en què s'organitza l'administració de la Generalitat,
ORDENE
Primer
Convocar subvencions a organitzacions no governamentals per al desenrotllament (ONGD), per al cofinançament de projectes i activitats de sensibilització social i/o educació per al desenrotllament, que s'han d'executar a la Comunitat Valenciana.
Segon
Aprovar les bases per les quals es regula esta convocatòria, que s'inclouen com a annex I de la present orde.
Tercer
Les subvencions concedides per raó d'esta convocatòria seran sufragades a càrrec del capítol IV, línia de subvenció amb codi comptable T2323, Programa 82.33.38.762.33 Cooperació Internacional al Desenrotllament, del Pressupost de la Generalitat per al 2010, per un import global màxim de 2.345.000 euros; estant condicionada la seua concessió a l'existència de crèdit adequat i suficient en els mencionats Pressupostos de la Generalitat per al 2010, de conformitat amb el que disposa l'Orde de 26 de setembre de 1994, sobre tramitació anticipada d'expedients de gasto de la Conselleria d'Economia i Hisenda.
Quart
1. Les subvencions que ha de concedir la present convocatòria no necessiten notificació a la Comissió Europea, perquè no reunixen els requisits arreplegats en l'article 87 del Tractat Constitutiu de la Comunitat Europea, ja que les dites subvencions s'atorguen a entitats sense ànim de lucre, registrades a més com a organització no governamental per al desenrotllament (ONGD), per a la realització de projectes de cooperació al desenrotllament, amb un alt contingut social, no suposant les accions subvencionades cap avantatge econòmic, ni desenrotllament d'activitat econòmica en el mercat relacionada amb l'oferta de béns o servicis.
2. Per tant, amb la percepció de les mencionades subvencions no hi ha possibilitat de falsejament de la competència que afecte els intercanvis comercials entre Estats membres, a l'efecte assenyalat en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.
Contra el present acte, que posa fi a la via administrativa, els interessats poden interposar, potestativament, recurs de reposició davant del mateix òrgan que l'ha dictat, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 11 de novembre de 2009
El conseller de Solidaritat i Ciutadania,
RAFAEL BLASCO CASTANY
ANNEX I
Bases per les quals es regula la convocatòria de subvencions destinades al foment de projectes i activitats de sensibilització social i/o educació per al desenrotllament que realitzen organitzacions no governamentals per al desenrotllament (ONGD), en l'àmbit de la Comunitat Valenciana
Base 1. Objecte de la convocatòria
És objecte de la present orde, convocar subvencions per al cofinançament de projectes i activitats de sensibilització social i/o educació per al desenrotllament, que s'han d'executar a la Comunitat Valenciana per organitzacions no governamentals per al desenrotllament (ONGD).
D'acord amb la Llei 6/2007 i el Pla director de la Cooperació Valenciana 2008-2011 els projectes i activitats de sensibilització social i educació per al desenrotllament hauran d'estar dirigits a la realització d'alguna o algunes de les accions següents:
a) Fomentar una reflexió crítica sobre les causes de la desigualtat mundial i la relació d'interdependència entre les societats i promoure entre la societat valenciana valors que provoquen canvis en les pautes de comportament i que repercutisquen en les societats dels països del Sud.
b) Recolzar les iniciatives que permeten la societat valenciana comprendre les causes de les diferents emergències i conflictes armats, i contribuïsquen a la difusió d'iniciatives per a la prevenció, la reconstrucció i reconciliació postconflicte.
c) Promoure, difondre i formar sobre els drets humans i la violació d'estos, i també sobre la vulneració dels drets laborals en els països del Sud.
d) Difondre el contingut dels Objectius de Desenrotllament del Mil·lenni, establits per les Nacions Unides.
e) Informar i sensibilitzar sobre el paper de la dona en els conflictes armats i en els processos d'acció humanitària i desenrotllament, promovent la igualtat de gènere.
f) Fomentar el comerç just i el consum responsable, així com l'establiment de relacions comercials entre el Nord i el Sud basades en condicions justes.
g) Millorar la qualitat dels recursos pedagògics, incorporant materials educatius de qualitat provada i reconeixement, que incorporen ferramentes i metodologies pedagògiques noves adaptades als grups a què es dirigixen.
h) El desenrotllament curricular conjunt nord-sud, l'intercanvi de professorat, i també l'impuls dels agermanaments o programes bilaterals de col·legis de la Comunitat Valenciana amb centres educatius dels països del Sud.
i) Fomentar el voluntariat i la participació de la societat valenciana com a agents de l'educació per al desenrotllament.
j) Desenrotllar iniciatives i propostes de caràcter innovador en l'àmbit de l'educació per al desenrotllament i la sensibilització social.
Base 2. Projectes exclosos
1. No es pot sol·licitar subvenció dins d'esta convocatòria per al cofinançament de projectes per als quals s'haja sol·licitat també subvenció a través d'una altra convocatòria pública l'any 2010 dins del programa de cooperació internacional per al desenrotllament de la Generalitat, quan existisca identitat d'objecte entre les activitats la subvenció de les quals se sol·licita. Si això passa, l'entitat sol·licitant haurà d'optar per una de les subvencions sol·licitades.
2. Tampoc són subvencionables a través d'esta convocatòria els projectes el contingut dels quals estiga clarament previst en les restants convocatòries de subvencions de la Generalitat. Si això passa, l'administració d'ofici i prèvia comunicació a l'entitat sol·licitant, podrà incloure el projecte presentat en la valoració de la convocatòria corresponent, sempre que la sol·licitud haja tingut entrada abans que finalitze el termini de presentació de sol·licituds de la convocatòria.
3. No poden finançar-se a través de la present convocatòria béns o equips que siguen amortitzables o que tinguen una vida útil superior a un any.
Base 3. Prioritats
1. Es prioritzarà la concessió de subvencions a càrrec d'esta convocatòria a favor d'aquelles entitats la seu estatutària o seu central de les quals es trobe dins del territori de la Comunitat, i també aquelles la capacitat de gestió i estructura de les quals a l'efecte haja quedat acreditada, a través de l'adequada realització dels projectes i del correcte compliment de les obligacions dimanants de la percepció de subvencions en anys anteriors, dins del programa de cooperació internacional al desenrotllament de la Generalitat.
2. També es primarà la continuïtat de les accions que, per mitjà de l'avaluació dels resultats obtinguts en anys anteriors, garantisquen la seua eficàcia i impacte, a fi d'evitar la dispersió dels projectes i la fragmentació de les activitats.
3. A més, es consideraran prioritaris aquells projectes i activitats que fomenten la col·laboració entre els agents socials i els organismes públics i privats d'àmbit educatiu, que suposen un treball en xarxa consolidat i aquells en què participen dos o més ONGD amb capacitats complementàries.
4. Els projectes o activitats que, subvencionats per esta convocatòria, es considere que tenen més impacte o una millor adaptació als objectius del programa institucional Solidària, es podran incloure en este.
Base 4. Requisits generals de les Entitats sol·licitants
1. Per a concórrer a les ajudes convocades a través de la present orde, les Organitzacions No Governamentals de Desenrotllament han de complir els requisits de l'article 5 del Decret 201/1997, d'1 de juliol, del Govern Valencià, sobre regulació de les bases per a la cooperació internacional al desenrotllament.
2. També és necessari que l'entitat estiga inscrita o haja sol·licitat la inscripció amb anterioritat a la publicació de la present orde en el Registre d'Agents de la Cooperació Internacional al Desenrotllament de la Comunitat Valenciana o, si no n'hi ha, en el Registre d'Organitzacions no Governamentals de Desenrotllament adscrit a l'Agència Espanyola de Cooperació Internacional per al Desenrotllament.
3. No s'admetran en la present convocatòria els projectes presentats per entitats que no hagen aportat en temps i forma la documentació justificativa de les subvencions rebudes en anteriors exercicis, o que es troben en procediment de reintegrament per via executiva.
4. Les ONGD sol·licitants de la subvenció han d'acreditar la seua experiència en la realització d'este tipus de projectes per mitjà de la presentació de documents justificatius de l'execució de quatre activitats o projectes de sensibilització social i/o educació sobre la realitat dels països empobrits. No és necessari acreditar l'experiència prèvia en el cas que l'entitat sol·licitant ja haja rebut subvencions de la Generalitat per a la realització de projectes de sensibilització social o educació per al desenrotllament.
5. En el cas que el projecte es presente per una agrupació d'ONGD, totes les entitats que la integren hauran de complir els requisits exigits per la Llei General de Subvencions o per les presents bases, si bé l'experiència es podrà acreditar conjuntament entre totes.
Base 5. Presentació de les sol·licituds
1. Per a cada projecte subvencionable ha de presentar-se una sol·licitud, d'acord amb el model que figura com a annex II de la present Orde i en el Portal de la Generalitat (www.gva.es) accedint als apartats «Guia Prop»-«Tràmits i Servicis», degudament emplenada i firmada pel representant legal de l'entitat.
2. El lloc de presentació de les sol·licituds és la Direcció General de Cooperació al Desenrotllament i Solidaritat, situada en la Plaça Sant Nicolau, núm. 2 (València 46872) o qualsevol dels llocs que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
3. El termini de presentació de sol·licituds finalitza el 16 de desembre de 2009.
4. Cada entitat, de manera individual o en agrupació amb una altra/es ONGD, pot presentar un màxim de tres sol·licituds per a la realització de tres projectes de sensibilització o educació per al desenrotllament distints.
5. En el cas de sol·licituds presentades per una agrupació d'ONGD, el model de sol·licitud s'ha de firmar pel representant de l'entitat designada com a líder, que és la responsable davant de la Generalitat del compliment de les obligacions derivades de la concessió de l'ajuda.
6. Quan la sol·licitud no reunisca els requisits assenyalats en l'article 70.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació preceptiva, es requerirà a l'entitat sol·licitant, d'acord amb el que establix l'article 71.1 de la mencionada Llei, perquè, en termini de deu dies, esmene la falta o acompanye els documents preceptius, amb indicació que, si així no ho fera, se li tindrà per desistida de la seua petició, prèvia resolució que haurà de ser dictada en els termes previstos en l'article 42 de la mencionada Llei.
7. La presentació de la sol·licitud significa l'acceptació plena de les presents bases.
Base 6. Documents que han d'acompanyar la sol·licitud
Juntament amb el model de sol·licitud, ha de presentar-se preceptivament la documentació relacionada a continuació. En el cas que una mateixa entitat sol·licite dos o més subvencions en la present convocatòria, esta documentació només s'ha de presentar amb una de les sol·licituds, i s'indicarà expressament en la resta de sol·licituds en quina d'estes s'adjunta:
1. Còpia compulsada de les modificacions estatutàries posteriors a la sol·licitud d'inscripció de l'entitat en el Registre d'Agents de la Cooperació Internacional al Desenrotllament de la Comunitat Valenciana.
2. Si l'entitat no es troba inscrita en el Registre d'Agents de la Cooperació Internacional al Desenrotllament de la Comunitat Valenciana o no ha sol·licitat la inscripció, còpia compulsada dels estatuts originals i les seues modificacions posteriors, així com certificat original o còpia compulsada acreditatiu de la inscripció en el Registre d'organitzacions no governamentals de desenrotllament adscrit a l'Agència Espanyola de Cooperació Internacional per al Desenrotllament (AECID).
3. En el cas que en el model de sol·licitud no s'autoritze la Generalitat a obtindre les dades relatives al compliment de les obligacions fiscals i amb la Seguretat Social, haurà d'aportar-se els certificats vigents, en original o còpia compulsada, d'estar al corrent en el compliment de les obligacions fiscals i amb la Seguretat Social emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social,
4. Quan siga necessari acreditar l'experiència d'acord amb la base 4, s'haurà d'aportar la relació dels projectes realitzats, en la qual s'especifique el títol, dates d'execució, cost total en euros de cada un dels projectes, organismes finançadors i quantia de les subvencions concedides. Esta relació ha d'anar acompanyada de la documentació que acredite fefaentment la realització dels projectes.
5. Original de la declaració responsable del representant legal de l'entitat, d'acord amb el model que figura en l'annex III i en el Portal de la Generalitat (www.gva.es) accedint als apartats «Guia Prop»-«Tràmits i Servicis», en la qual conste:
a) que l'entitat disposa de seu social central o delegació permanent a la Comunitat Valenciana, el seu domicili i la data de la seua obertura.
b) la indicació de no incórrer en cap de les circumstàncies arreplegades en l'article 13.2 i 3 de la Llei 38/2003, de 17 de novembre, General de Subvencions.
c) la indicació de complir la normativa sobre integració laboral de persones amb discapacitat o, si és el cas, l'exempció de la dita obligació.
d) l'acord de sol·licitar la subvenció segons les normes estatutàries, amb referència expressa al títol o títols de les propostes per a les quals se sol·licita subvenció.
e) el compromís que l'entitat no portarà a terme, en l'àmbit d'execució de les propostes presentades, cap acció que puga resultar contradictòria amb la política exterior d'Espanya o amb els objectius de la Generalitat.
f) la indicació que les condicions d'inscripció en el Registre de l'Agència Espanyola de Cooperació Internacional per al Desenrotllament i/o en el Registre d'Agents de la cooperació Internacional al Desenrotllament de la Comunitat Valenciana no han variat des que es va realitzar. En cas d'haver-hi alguna variació han d'aportar el certificat corresponent.
g) el compromís de l'entitat de transferir a un compte bancari específic per al projecte l'import de la subvenció rebuda.
6. Només quan es tracte d'una entitat que en el passat no ha obtingut subvencions de la Generalitat o quan se sol·licite la transferència dels fons a un nou compte que no figure donat d'alta en la base de dades de la Generalitat, és necessari aportar la fitxa de manteniment de tercers i còpia compulsada de la targeta d'identificació fiscal. El model es troba disponible en el Portal de la Generalitat (www.gva.es) accedint als apartats «Guia Prop»-«Tràmits i Servicis», i ha de presentar-se acompanyat del certificat de l'entitat bancària que acredite la titularitat del compte bancari, i també la còpia del document d'identitat i del poder de representació de qui firma la fitxa de manteniment de tercers.
7. Organigrama de l'entitat sol·licitant en la Comunitat Valenciana, amb indicació del nom, dedicació i titulació del personal responsable de la gestió administrativa i econòmica del projecte.
8. Relació del personal laboral i voluntari de l'entitat sol·licitant que participarà directament en l'execució del projecte i dades identificatives del personal.
Base 7. Documentació tècnica de l'entitat i del projecte
Juntament amb el model de sol·licitud i la documentació assenyalada en la base 6, ha d'aportar-se per a cada una de les sol·licituds els documents relacionats a continuació, necessaris per a la correcta valoració de la sol·licitud:
1. Formulari d'identificació del projecte emplenat en la seua totalitat, segons el model que figura com a annex IV i en el Portal de la Generalitat (www.gva.es) accedint als apartats «Guia Prop»-«Tràmits i Servicis», amb una identificació i formulació precises. El formulari ha de presentar-se en paper i en format electrònic, pdf o compatible Word.
2. Si la sol·licitud es presenta per una agrupació d'ONGD, ha d'aportar-se un acord de col·laboració firmat pels representants legals de totes les entitats que la formen, en el qual es designe l'entitat que actuarà com a líder i representant davant de la Generalitat; es faça constar expressament la voluntat de les parts de concórrer conjuntament a esta convocatòria i el compromís d'executar l'actuació de manera conjunta. L'acord ha de comprendre també el detall de les actuacions i responsabilitats que cada ONGD assumix en l'execució del projecte de què es tracte i el compromís de no dissoldre l'agrupació fins que no finalitze el període d'execució de les accions subvencionades.
3. Factures proforma, pressupostos professionals o peritatges sobre els costos per unitat dels recursos que s'han d'utilitzar i de manera excepcional, en el cas que no es puga disposar de documents acreditatius respecte d'algun concepte de gasto, informe justificatiu d'esta impossibilitat.
4. Informe i documentació justificativa de la quantia dels costos indirectes que s'imputen al projecte, d'acord amb el que disposa la Base 9.
5. Memòria econòmica i pla de finançament del projecte, elaborats d'acord amb el que establixen els articles 6, 7, 8 i 10.7.b) del Decret 201/1997, del Consell de la Generalitat, segons el model que figura com a annex V i en el Portal de la Generalitat (www.gva.es) accedint als apartats «Guia Prop»-«Tràmits i Servicis», on s'identifiquen els recursos necessaris, el nombre d'unitats de cada recurs, el preu per unitat, en la moneda local i en euros i l'import total del projecte.
6. Memòria d'activitats de l'entitat sol·licitant, en la qual consten les activitats realitzades durant els tres últims anys naturals anteriors a la convocatòria, i també el nom dels directius i membres del Patronat o òrgan col·legiat equivalent, la data del seu nomenament i el sistema d'elecció d'estos i el nombre de socis, associats i col·laboradors de l'entitat.
7. Memòria econòmica de l'entitat que incloga l'estat comptable corresponent als últims comptes aprovats, balanç amb els ingressos i els gastos i fonts de finançament.
Base 8. Documentació addicional
A més de la documentació d'aportació obligatòria ressenyada en les dos bases anteriors, es pot acompanyar les sol·licituds de la documentació relacionada a continuació, o qualsevol altra que l'entitat considere convenient, a fi de poder realitzar una millor valoració de les entitats i propostes presentades:
1. Material gràfic i audiovisual complementari a la informació presentada.
2. Estudis d'identificació previs a l'actuació.
3. Documents d'estratègies de l'entitat dins de les prioritats del Pla director de la Cooperació Valenciana 2008-2011 i de la Llei de Cooperació Internacional al Desenrotllament de la Comunitat Valenciana.
4. Pla o programa en què s'inserix l'actuació.
5. Quan el projecte es realitze en col·laboració amb agents socials i/o organismes públics i privats d'àmbit educatiu, ha de presentar-se un acord de col·laboració firmat pels seus representants legals en què es reflectisquen les actuacions i la col·laboració de cada part.
6. Qualsevol altra documentació que puga resultar d'interés per a la millor valoració del projecte.
Base 9. Subvenció de costos indirectes
1. Es consideren costos indirectes, conforme al que establix l'article 6.2 h) del Decret 201/1997, del Consell de la Generalitat, els gastos administratius de l'ONGD en la Comunitat Valenciana.
2. El percentatge màxim de costos indirectes finançables es fixa en el 8% de la subvenció concedida per la Generalitat.
3. Queda exclosa la possibilitat d'imputar a costos indirectes la reinversió dels interessos generats pels fons del projecte.
4. No són gastos indirectes imputables a la subvenció de la Generalitat els següents:
a) Manteniment de les seus i instal·lacions de l'entitat, com ara electricitat, aigua, comunicacions i altres subministraments de la mateixa índole.
b) Quotes satisfetes per pertinença a qualsevol agrupació d'ONGD.
c) Combustible, segurs i manteniment de vehicles.
d) Lloguer de locals per a seu.
Base 10. Límit de finançament
1. La participació financera de la Generalitat en els projectes serà, com a màxim, del 80% del cost total del projecte, de conformitat amb el que preveu l'article 6 del Decret 201/1997, del Consell de la Generalitat. Per cada projecte es podrà concedir una subvenció de fins a 64.000 euros.
2. Els projectes que hagen superat l'avaluació tècnica, podran ser subvencionats pel 100% de l'import sol·licitat, concedint-se les subvencions per orde de puntuació de major a menor.
3. A fi d'aconseguir una major redistribució de les subvencions entre les ONGD valencianes i una major concentració dels esforços de cada una d'estes en un menor nombre de projectes que han de gestionar, es limitarà a dos el nombre de projectes subvencionats per esta convocatòria per a cada entitat sol·licitant, excepte en el supòsit que no s'esgoten els fons de la convocatòria, una vegada subvencionats els projectes que superen l'avaluació tècnica. En este cas, podrà ser subvencionat un tercer projecte per entitat, sempre que este també haja superat l'avaluació tècnica.
4. D'altra banda, la concessió de les subvencions per l'entitat, ja siga de manera individual o en agrupació amb altres entitats, no pot superar el 3% del crèdit disponible en esta convocatòria. En el cas que, d'acord amb la present convocatòria de subvencions, resulten subvencionats dos projectes d'una mateixa entitat, ja siga individualment o en agrupació amb altres entitats, i la quantia global de les subvencions concedides puga sobrepassar este límit, la Comissió Tècnica del Programa de Cooperació decidirà motivadament la quantia de la subvenció o subvencions que hagen de reduir-se.
4. No obstant això, este límit del 3% dels fons de la convocatòria, no serà aplicable en el cas que no s'esgoten els fons de la convocatòria, una vegada subvencionats els projectes que superen l'avaluació tècnica.
5. El percentatge de cofinançament d'un projecte es fixarà en el moment de l'aprovació de la quantia de la subvenció per la relació entre esta i el cost total del projecte que apareix en el formulari d'identificació original o, si és el cas, reformulat. Si després de l'execució efectiva del projecte, el cost total real és inferior al que s'havia previst al començament, la subvenció podrà ser objecte de minoració, de manera que el percentatge de cofinançament de la Generalitat es mantinga inalterat.
Base 11. Valoració de les propostes
1. Una vegada finalitzat el termini de presentació de sol·licituds i quan estes estiguen esmenades o haja transcorregut el termini per a això, la Comissió Tècnica del Programa de Cooperació efectuarà la valoració de les propostes a fi de proposar la selecció de les que es consideren més interessants d'acord amb les prioritats a què es referixen les presents bases.
2. La Comissió Tècnica del Programa de Cooperació està composta per:
- La directora general de Cooperació al Desenrotllament i Solidaritat, que actuarà com a Presidenta.
- El cap de l'Àrea de Cooperació al Desenrotllament i Solidaritat.
- La cap del Servici de Gestió Administrativa i Assistència Jurídica.
- La cap del Servici de Planificació i Formació
- La secretària general Administrativa de la Conselleria de Solidaritat i Ciutadania, o qui designe com a suplent.
- Un tècnic designat per la directora general de Cooperació al Desenrotllament i Solidaritat, que actuarà com a Secretari, amb veu però sense vot.
3. Com a element de deliberació la Comissió podrà utilitzar els informes tècnics elaborats pel personal de la Direcció General i/o una entitat externa, contractada a l'efecte.
4. L'avaluació tècnica serà superada en el cas que el projecte aconseguisca una puntuació mínima global de 60 punts, sobre un total de 120 punts que es distribuiran de la manera següent:
a) 25 punts, com a màxim, per la capacitat de gestió i experiència de l'ONGD sol·licitant.
b) 75 punts, com a màxim, per la qualitat del projecte. A l'efecte, es tindrà en compte el grau d'adequació del projecte als criteris prioritaris, la rellevància d'este, la metodologia, l'impacte i el pressupost.
c) 20 punts, com a màxim, per la implantació i estructura de l'entitat a la Comunitat Valenciana i l'adequació de les actuacions de l'entitat als objectius i prioritats de la política de la Generalitat en matèria de cooperació internacional per al desenrotllament, referides en la base 3.
5. Per a superar l'avaluació tècnica és necessari aconseguir, per cada un dels dos primers apartats, com a mínim, l'equivalent a la mitat de la seua puntuació respectiva.
Base 12. Resolució del procediment
1. Basant-se en els informes tècnics i la valoració prèvia de les propostes, la Comissió Tècnica del Programa de Cooperació, formularà proposta de resolució i l'elevarà al conseller de Solidaritat i Ciutadania.
2. En el termini màxim de sis mesos comptadors des de la publicació d'esta convocatòria en el DOCV de la present convocatòria, el conseller de Solidaritat i Ciutadania resoldrà sobre la concessió o denegació de cada una de les subvencions sol·licitades.
3. La Resolució per la qual es concedisquen o deneguen les subvencions es publicarà en el Diari Oficial de la Comunitat Valenciana i en la pàgina web de la Conselleria de Solidaritat i Ciutadania.
4. Una vegada transcorregut el termini màxim per a resoldre sense que s'haja produït resolució expressa, les entitats sol·licitants podran entendre desestimades les seues pretensions per silenci administratiu.
5. Durant un període de tres mesos comptadors des de la data de la publicació en el DOCV de la Resolució de concessió de les subvencions, els documents dels projectes presentats que no resulten subvencionats estaran a disposició de les entitats sol·licitants en la seu de la Direcció General de Cooperació al Desenrotllament i Solidaritat perquè puguen ser retirats. Quan acabe este termini, es procedirà a la seua destrucció.
Base 13. Obligacions de les entitats beneficiàries de subvencions
1. Les entitats beneficiàries de subvencions han de reunir els requisits i complir les obligacions establides en esta convocatòria i en la legislació vigent, en particular les assenyalades en els articles 13 i 14 de la Llei 38/2003, de 17 de desembre, General de Subvencions.
2. També és una obligació derivada de la Llei General de Subvencions, la de l'article 18, donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, en els termes previstos en la base 22 de la present convocatòria.
3. A més de les obligacions generals de tot beneficiari d'una subvenció pública, en les subvencions regulades en la present orde, les entitats beneficiàries estan obligades a informar de qualsevol modificació, canvi organitzatiu o de responsable, domicili o altres dades identificatives de l'entitat subvencionada, que afecte les relacions amb la Direcció General de Cooperació al Desenrotllament i Solidaritat, i també a comunicar qualsevol eventualitat que sorgisca en la realització del projecte.
4. Les entitats beneficiàries dels fons públics han d'aportar, per mitjà del cofinançament previst en l'article 7 del Decret 201/1997, la diferència entre el cost total del projecte i la subvenció atorgada per la Generalitat.
5. En el termini de 10 dies hàbils comptadors des de la publicació de la resolució de concessió, les entitats que hagen obtingut subvenció hauran d'aportar el model d'acceptació normalitzat disponible en el Portal de la Generalitat (www.gva.es) accedint als apartats «Guia Prop»-«Tràmits i Servicis» o la reformulació del projecte en el supòsit previst en la base següent. Transcorregut este termini sense que s'haja presentat la documentació anterior, s'entendrà que el sol·licitant renuncia a l'ajuda i es dictarà una resolució deixant sense efecte la subvenció concedida.
6. Sense perjuí del que s'ha assenyalat en el punt anterior, qualsevol sol·licitant podrà renunciar a la subvenció abans del lliurament dels fons, de manera expressa i per escrit presentat en el termini de 10 dies hàbils comptadors des de la publicació de la resolució de concessió. Si la renúncia es produïx després d'haver percebut la subvenció concedida, s'haurà de reintegrar la quantitat percebuda més els interessos legals corresponents.
Base 14. Reformulació del projecte
1. En el cas que la subvenció concedida siga inferior a la quantitat sol·licitada, l'entitat subvencionada ha de presentar, dins dels 10 dies hàbils següents a la publicació de la Resolució, una reformulació del projecte inicial que l'ajuste a la quantitat finalment subvencionada per la Generalitat. La presentació de la reformulació suposa l'acceptació de la subvenció i ha de realitzar-se per mitjà de la presentació d'un nou formulari d'identificació, en suport escrit i en format electrònic, pdf o compatible Word, i també la descripció dels termes en què s'efectua la reformulació i una nova memòria econòmica adaptada als canvis pressupostaris realitzats.
2. La contribució financera externa, davall qualsevol de les formes previstes en l'article 7 del Decret 201/1997, del Consell de la Generalitat, es podrà ajustar proporcionalment a la reducció de la subvenció. Este ajust no pot, en cap cas, implicar un increment del percentatge de cofinançament de la Generalitat respecte del que apareixia en el projecte inicial.
3. En el cas de no presentar-se la reformulació del projecte en el termini abans indicat, s'entendrà que l'entitat beneficiària renuncia a la subvenció concedida, sense perjuí de l'aplicació prèvia del que disposa l'article 76 de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú.
Base 15. Inici de l'execució i lliurament anticipat de fons
1. Una vegada rebut el document d'acceptació de la subvenció concedida, l'administració tramitarà el lliurament del 100% de la subvenció concedida.
2. L'inici de l'execució del projecte s'ha de produir en l'any 2010 i, com a màxim, dins dels tres mesos següents a la primera recepció dels fons. Una vegada es produïsca l'inici de l'execució del projecte subvencionat, s'ha de comunicar esta circumstància per escrit a la Direcció General de Cooperació al Desenrotllament i Solidaritat.
3. També ha de ser comunicada a la Direcció General de Cooperació al Desenrotllament i Solidaritat la data de la recepció de la subvenció concedida per la Generalitat en el termini dels deu dies hàbils següents a l'ingrés d'esta en el compte bancari assenyalat a l'efecte, havent d'aportar original o fotocòpia compulsada de la transferència bancària. En esta mateixa comunicació, ha d'indicar-se el compte bancari obert exclusivament per a les actuacions aprovades a Espanya i acreditar que els fons rebuts s'han transferit a este compte.
4. L'Administració es reserva la facultat de requerir en qualsevol moment garantia real o personal a l'entitat beneficiària si circumstàncies objectives així ho justifiquen.
Base 16. Ús de les dos llengües oficials de la Comunitat Valenciana
Els estudis, publicacions i programes que siguen produïts en la Comunitat Valenciana, derivats de l'execució dels projectes subvencionats, han de concedir el mateix tractament a les dos llengües oficials de la Comunitat Valenciana.
Base 17. Finalització del projecte, informe final i documents que han d'acompanyar-lo
1. Els projectes es consideraran finalitzats una vegada transcorregut el termini d'execució previst en el formulari d'identificació del projecte. El termini d'execució dels projectes de sensibilització i/o educació per al desenrotllament no pot ser superior a 18 mesos.
2. El termini per a la presentació de l'informe final i la justificació dels gastos davant de la Direcció General de Cooperació al Desenrotllament i Solidaritat és de tres mesos comptadors des de la data de finalització del projecte.
3. L'informe final s'ha d'emplenar en model normalitzat disponible, en suport escrit i electrònic, en format pdf o compatible Word i en este s'ha d'analitzar i avaluar la realització del projecte en el seu conjunt, reflectint les actuacions finançades a càrrec de la subvenció de la Generalitat i les que s'han finançat a càrrec d'altres subvencions o fons propis.
4. L'informe final s'ha d'acompanyar dels documents següents:
a) Declaració responsable del representant legal de l'entitat sobre el cost total final del projecte certificant que la subvenció, i també, si és el cas, els interessos generats per esta, han sigut invertits en la seua totalitat en el projecte per al qual va ser concedida, i en esta han de constar, a més, els objectius aconseguits.
b) Documents o certificats bancaris acreditatius dels punts següents: ingrés de la subvenció en el compte corrent obert a l'efecte, transferències bancàries realitzades a càrrec d'esta. I també, certificat de l'entitat bancària dels interessos produïts pel depòsit de la subvenció des del dia de l'ingrés.
d) Llista numerada dels documents justificatius del gasto realitzat a càrrec de la subvenció concedida, segons model normalitzat disponible, en suport escrit i electrònic, en format compatible Excel. Esta llista ordenada i numerada, d'acord amb les partides del pressupost aprovat, i els conceptes que hi comprén, per subpartides, tal com es van presentar en la memòria econòmica detallada en el moment de la formulació, o si és el cas, en la reformulació econòmica presentada o en la modificació pressupostària del projecte autoritzada o comunicada.
e) Documents justificatius dels gastos realitzats a càrrec de la subvenció concedida, ordenats basant-se en la relació a què es referix la lletra anterior.
Base 18. Justificació dels gastos
1. Els documents justificatius del gasto consistixen en factures i la resta de documents de valor probatori equivalent en el tràfic jurídic mercantil o amb eficàcia administrativa, en original o còpia compulsada, a l'efecte del qual ha de presentar-se el document original acompanyat d'una còpia per a compulsar-lo, o còpia degudament compulsada per notari o fedatari públic. Els originals han de marcar-se amb un segell o diligència, el model del qual es troba en la pàgina web de la Conselleria, i indicar-hi el número d'expedient per a la justificació del qual han sigut presentats i el percentatge de finançament que s'imputa a la Generalitat.
2. Les factures presentades han de complir amb els requisits establits en la legislació espanyola, i també acreditar que s'ha efectuat l'abonament de l'import per a l'entitat beneficiària.
3. La data de les factures i justificacions dels gastos a càrrec de la subvenció de la Generalitat ha d'estar compresa dins del termini d'execució real del projecte.
4. Si la justificació del gasto no arriba a la totalitat de la quantia subvencionada o si es presenten justificants que no puguen considerar-se com a tals o defectuosos, s'iniciarà per l'administració el corresponent procediment de reintegrament de la subvenció concedida.
5. Quant al procediment de gestió i justificació de la subvenció pública cal ajustar-se en especial al que disposen els articles 29 a 31 de la Llei General de Subvencions.
Base 19. Control financer
1. Els originals de tots els documents justificatius del gasto imputables al projecte quedaran depositats en la seu de la Comunitat Valenciana de l'entitat beneficiària, almenys, durant un període de quatre anys des de la presentació de l'informe final.
2. L'entitat beneficiària es compromet a permetre el control financer que correspon a l'òrgan gestor de les subvencions, a la Intervenció General i a la Sindicatura de Comptes de la Generalitat, facilitant, a l'efecte, tota la informació li siga requerida.
Base 20. Modificació del projecte i ampliacions de termini
1. Quan durant l'execució del projecte succeïsquen circumstàncies que alteren o dificulten greument el desplegament d'esta, la institució beneficiària estarà obligada a sol·licitar per escrit, de forma motivada i amb caràcter immediat a l'aparició de les circumstàncies que la justifiquen, autorització de modificació substancial del projecte a la Direcció General de Cooperació al Desenrotllament i Solidaritat. S'entén per modificació substancial la que afecte objectius, resultats, destinataris o variació de les partides pressupostàries en més del 10% del pressupost inicialment aprovat o reformulat.
2. La resta de modificacions del projecte es consideraran modificacions no substancials i hauran de ser comunicades per escrit a la Direcció General de Cooperació al Desenrotllament i Solidaritat de forma immediata a l'aparició de les circumstàncies que les motiven.
3. Qualsevol modificació del projecte comportarà la presentació, adaptat a les noves circumstàncies, d'un nou formulari d'identificació, en suport escrit i electrònic, en format pdf o compatible word, així com, si és el cas, d'una nova memòria econòmica.
4. El termini d'execució del projecte i els terminis de presentació de l'informe final només podran ser ampliats si així ho autoritza la Direcció General de Cooperació al Desenrotllament i Solidaritat, amb la sol·licitud prèvia motivada de la institució beneficiària que haurà de presentar-se abans que vença el termini l'ampliació del qual se sol·licita, d'acord amb el que disposa l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Base 21. Revocació i reintegrament de les subvencions
1. L'Administració, si existiren motius fundats per a suposar que el projecte està sent incorrectament executat, pot:
a) Suspendre provisionalment, amb audiència prèvia a l'entitat interessada, el desenrotllament de l'acció fins que se supervise l'execució del projecte.
b) Sol·licitar a l'entitat la consolidació de la devolució dels fons percebuts.
c) Revocar, amb audiència prèvia de l'entitat interessada, la Resolució de concessió.
2. En els supòsits previstos en l'article 37 de la Llei 38/2003 General de Subvencions, i en l'article 15 de l'esmentat Decret 201/1997, l'entitat beneficiària de la subvenció ha de reintegrar la quantitat rebuda i abonar l'interés de demora des del moment del pagament de la subvenció.
3. Les entitats subvencionades poden reintegrar, al compte restringit de la Generalitat 0049 1827 85 0128405069, les quantitats no invertides en la realització de l'objecte i de les activitats subvencionades. Els reintegraments voluntaris han de comunicar-se, amb informe raonat, de manera immediata al centre gestor competent en matèria de cooperació al desenrotllament, aportant a més l'original o fotocòpia compulsada de l'ingrés realitzat, i incloure's este informe juntament amb l'informe final que es presente una vegada finalitzada l'execució del projecte.
Base 22. Difusió de l'origen de les subvencions i del projecte
1. Les entitats beneficiàries han de donar difusió a l'origen de la subvenció i incorporar de forma visible el logotip de la Generalitat, Conselleria de Solidaritat i Ciutadania, en tot el material escrit de difusió o de publicitat que tinga relació amb el projecte subvencionat, i també, si és el cas, dels logotips que tinguen relació amb el programa públic en què s'emmarquen. El logotip de la Generalitat que s'ha d'utilitzar és el que es troba en la pàgina web de la Conselleria de Solidaritat i Ciutadania.
Quan les entitats beneficiàries de la subvenció exhibisquen el seu propi logotip, el de la Generalitat i si és el cas també el del programa públic en què s'emmarque el projecte subvencionat,cal que figure de figurar amb la mateixa grandària i en les mateixes condicions de visibilitat.
2. La realització de les accions de sensibilització social, comunicació i difusió del projecte, serà preceptiva en totes les subvencions aprovades, d'acord amb les indicacions de la Conselleria de Solidaritat i Ciutadania. El cost d'estes accions serà de l'1% de l'import de la subvenció concedida en la present convocatòria i formarà part de la justificació.
3. En el cas que la realització del projecte genere qualsevol tipus de documentació audiovisual o material imprés, una còpia d'este material ha d'entregar-se a la Direcció General de Cooperació al Desenrotllament i Solidaritat, durant el termini d'execució del projecte o bé quan finalitze. La Generalitat està autoritzada per a utilitzar el material audiovisual o imprés dels projectes subvencionats tant en la pàgina web, com en els documents que realitze, com ara memòries, plans anuals o presentacions, entre altres.
Base 23. Règim jurídic aplicable
Esta convocatòria i la corresponent concessió de subvencions s'ajustarà al que disposen els preceptes de caràcter bàsic de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de desenrotllament, i també els altres preceptes d'estos textos legals que, amb caràcter supletori, quan siguen compatibles amb la legislació pròpia, siguen d'aplicació de conformitat amb el que disposa l'article 4 del Decret 201/1997, d'1 de juliol, del Consell de la Generalitat, en especial, quant al règim de reintegraments i d'infraccions i sancions.
Igualment, s'aplicaran a la present convocatòria els preceptes en matèria de subvencions recollits en el Text Refós de la Llei d'Hisenda Pública de la Generalitat, mentre no s'oposen als articles bàsics de la mencionada Llei estatal.